BARNEHAGEVEDTEKTER FOR TUSENFRYD BARNEHAGE STRANDA SA,

Org.nr 975883620

1. Barnehagen sitt pedagogiske formål
2. Barnehageåret
3. Barnehagen sine organ
4. Foreldrebetaling
5. Opptak av barn
6. Oppseiing av plass
7. Helsemessige forhold
8. Bemanning
9. Opningstider, høgtider, ferier og planleggingsdagar
10. Leike- og opphaldsareal
11. Erstatningsansvar
12. Internkontroll
13. Dugnad
14. Sanksjonar og eksklusjon
15. Tvistar
16. **Barnehagen sitt pedagogiske formål**

Barnehagen skal arbeide for å sikre barna gode utviklings- og aktivitetsmoglegheiter i nært samarbeid med barna sine heimar. Barnehagen skal drivast i samsvar med dei til ei kvar tid gjeldande lover og reglar for barnehagedrift

1. **Barnehageåret**

Barnehageåret strekkjer seg frå 01.08 til 31.07

1. **Barnehagen sine organ**
	1. Årsmøte

Årsmøtet er føretakets øvste organ (jmf. Punkt 10 i Selskapsvedtektene)

* 1. Foreldreråd

Foreldrerådet er det formelle organet som gir alle foreldre medverknad på barnehagen si verksemd

Foreldrerådet består av foreldre/føresette til alle barna i barnehagen. Eiger har ansvar for å kalle inn til foreldrerådsmøte. Foreldrerådet bør ha møte minst ein gong i året i tillegg til årsmøtet

Foreldrerådet skal fremme samarbeidet mellom heim og barnehage.

Foreldrerådet skal fremme foreldra og barna sine interesser når det gjeld å sikre gode utviklings- og aktivitetsmoglegheiter

Ved avstemming i foreldrerådet tel ei stemme for kvart barn blant dei frammøtte.

* 1. Samarbeidsutval

Samarbeidsutvalet (SU) skal bestå av to representantar valt av og blant foreldra + to personalrepresentantar valt av personalet. Eigarstyret kan delta etter eige ønske men ikkje med fleire representantar enn kvar av dei andre er representerte med. Representantar for foreldre blir vald for 2 år om gangen. Representantar for dei tilsette blir valt for 1 år om gangen. Eigarstyret fastset funksjonstida for sine representantar

SU konstituerer seg sjølv. Dersom ein må foreta avstemming i SU, har kvar representant ei stemme, og vanleg fleirtalsvedtak gjeld. Ved stemmelikheit har leiar dobbeltstemme. Styrar har møte-, tale- og forslagsrett i SU.

1. **Foreldrebetaling**
	1. Betalingssatsane

Betalingssatsane blir fastsett av styret. Dei til ei kvar tid gjeldande satsane skal gå fram av oppslag i barnehagen. Foreldrebetalinga er på forskot og skjer over 11 månader. Juli er betalingsfri.

Gjentekne, manglande eller sein foreldrebetaling er overtreding av barnehagen sine vedtekter og kan føre til at ein vert fråteken barnehageplassen.

1. **Opptak av barn**

Tusenfryd Barnehage Stranda SA har tre avdelingar og er open for barn i alderen 0-6 år. Den som vert tildelt plass, har plassen fram til skulestart dersom det er ønskje om det.

Opptak av barn vert gjort av barnehagen sitt styre etter innstilling frå styrar.

Barn busett i Stranda kommune har fortrinnsrett til plass i barnehagen. Prioriteringa er vidare følgjande:

* + 1. Barn med funksjonshemming(ar) har fortrinnsrett jmf. Lov om barnehagar.
		2. Barn av foreldre som er eller har vore andelseigarar.
		3. Barn som etter styre sitt skjønn passar inn i barnegruppa m.h.t. alder og kjønn Barn av fast tilsett personale har prioritet utanom overståande dersom styret finn dette naudsynt utifrå personalsituasjonen.
1. **Oppseiing av barnehageplass**

Oppseiingstida er gjensidig ein månad frå den 1. i kvar månad. Ved oppseiing etter 1. mars, må det betalast for plassen barnehageåret ut.

1. **Helsemessige forhold**

Kronisk sjukdom

Dersom barnet lir av kroniske sjukdomar må det utarbeidast spesiell plan i samarbeid med styrar om korleis dette skal handterast. Foreldre har informasjonsplikt dersom slik tilstand skulle oppstå eller om tilstanden endrar seg.

Lov om barnehager, av 01.01.2006, § 23: «*Før et barn begynner i barnehage, skal det legges fram erklæring om barnets helse. Dersom barnet har møtt til de ordinære undersøkelser på helsestasjon, kan slik erklæring gis av barnets foresatt*».

Merknader til §23: «*En helseerklæring må ikke være eldre enn et halvt år når barnet starter i barnehagen*»

1. **Bemanning**

Barnehagen skal til ei kvar tid ha bemanning etter gjeldande lover og reglar.

1. **Opningstider, høgtider, ferier og planleggingsdagar**

Barnehagen skal halde ope kvar måndag- fredag frå 07.15-16.15 heile året med unntak av jul og nyttårsaftan, romjula, mån-, tys-, og onsdag før skjærtorsdag, og inntil 5 planleggingsdagar for personalet. Dersom det er behov for det, kan ein ha ope før 07.15 og etter 16.15.

Planleggingsdagane skal, viss mogeleg, leggast til «inneklemte» dagar.

Foreldra pliktar å ta ut barna i 4 veker ferie i løpet av barnehageåret. 3 av desse vekene skal vere samanhengande og i perioden 01.05.-30.09. Barn som tek til på skule, eller sluttar i barnehagen må ta ut 4 veker innan 01.08. Den 4. ferieveka skal og vere samanhengande, men kan leggast når ein måtte ønske det gjennom barnehageåret. Det må søkjast styret for barnehagen dersom ein ønskjer ferie utanom normalperioden. Det skal meldast frå om ferie innan 31.03. kvart år. Dei som ikkje melder inn ferie innan 31.03. vert satt på ferieuttak i veke 28, 29, 30 og 31.

Dagleg leiar kan innhente opplysningar om uttak av ferie tidlegare, dersom det er mogleg. Barnehagen held stengt tre veker i fellesferien; veke 29, 30 og 31. Behovet for å halde ferieope i veke 28, skal behovsprøvast innan l. mars. Styret skal vurdere å halde ope i veke 28 dersom det er meldt inn behov for 12 heile barnehageplassar innan 31.mars. Det er styret som avgjer om det er økonomisk forsvarleg å halde ferieope.

1. **Leike — og opphaldsareal**

Barnehagen skal ha eit netto innandørs leike- og opphaldsareal utifrå gjeldande reglar på minimum 4 kvm. pr. barn over 3 år og minimum 6 kvm. for barn under 3 år.

1. **Erstatningsansvar**

Barnehagen har inga erstatningsplikt for barna sine ting i barnehagen.

12 **Internkontroll**

Barnehagen pliktar å utføre internkontroll i tråd med gjeldande lover og reglar.

13 **Dugnad**

Alle andelshavera pliktar å delta på minimum 20 dugnadstimar pr. familie pr. barnehageår.

Det er høve til «frikjøp» av dugnadstimar.

Ikkje utført dugnadsarbeid blir belasta med kr. 300.- pr time ved slutten av barnehageåret.

Dei som ikkje utfører dei pålagde dugnadstimane eller betalar for dei, kan miste barnehageplassen.

Dersom foreldre har utført fleire dugnadstimar enn minimum tal på dugnadstimar, kan ein overføre 50% av desse timane til neste barnehageår.

Styret vil ved slutten av kvart barnehageår vurdere behovet for dugnad, og vil ha fullmakt til å redusere tal på dugnadstimar.

Styret utarbeider retningslinjer for dugnadsarbeid i Tusenfryd Barnehage Stranda SA.

1. **Sanksjonar og eksklusjon**

Foreldre som overtrer vedtektene eller lovleg fatta vedtak av styret, skal første gong få ein skriftleg advarsel av styret. Ved gjentatte overtredingar eller dersom overtredinga er særleg grov, kan styret med simpelt fleirtal (meir enn halvparten av stemmene) ekskludere medlemmet.

 15 **Tvistar**

Dersom det oppstår tvist mellom partane om tolking av vedtekter eller vedtak i styret, skal tvisten først søkast løyst ved forhandlingar. Dersom slike forhandlingar ikkje fører fram, kan kvar av partane forlange tvisten endeleg avgjort ved voldsgift etter Tvistemållova apittel 32

Styreleiar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Live Slettvoll Myklebust

Nestleiar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Styremedlem\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Styremedlem\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Styremedlem\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Styremedlem\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_